Държавен вестник, бр. 99, 2019 г., стр. 41

БРОЙ  99	
Д Ъ Р Ж А В Е Н  В Е С Т Н И К 	
СТР.  41  
ПОСТАНОВЛЕНИЕ № 335 
ОТ 13 ДЕКЕМВРИ 2019 Г.
за одобряване на вътрешнокомпенсирани про-
мени на утвърдените разходи по области на 
политики/бюджетни програми по бюджета на 
Министерството на регионалното развитие и 
благоустройството за 2019 г.
МИНИСТЕРСКИЯТ СЪВЕТ
П О С Т А Н О В И :
Чл. 1. Одобрява вътрешнокомпенсирани 
промени на утвърдените разходи по области 
на политики/бюджетни програми по бюджета 
на Министерството на регионалното развитие 
и благоустройството за 2019 г., както следва:
1. намалява утвърдените разходи по:
а) „Политика за интегрирано развитие на 
регионите, ефективно и ефикасно използване на 
публичните финанси и финансовите инструмен-
ти за постигане на растеж и подобряване качест-
вото на жизнената среда“, бюджетна програма 
„Стратегическо планиране на регионалното и 
пространствено развитие, децентрализация и 
управление на финансовите инструменти за 
регионално и местно развитие и териториално 
сътрудничество“, с 412 000 лв., в т.ч. разходи 
за персонал – 92 000 лв.;
б) „Политика в областта на подобряване на 
инвестиционния процес чрез усъвършенстване 
на информационните системи на кадастъра и 
имотния регистър, подобряване качеството на 
превантивния и текущ контрол в строителство-
то и на строителните продукти“, бюджетна 
програма „Геодезия, картография и кадастър“, 
с 1 195 000 лв.;
в) бюджетна програма „Ефективна админи-
страция и координация“ с 1 631 160 лв.;
2. увеличава утвърдените разходи по „Поли-
тика за поддържане, модернизация и изграждане 
на техническата инфраструктура, свързана с 
подобряване на транспортната достъпност и 
интегрираното управление на водните ресурси 
и геозащита“, бюджетна програма „Устройство 
на територията, благоустройство, геозащита, 
водоснабдяване и канализация“, с 3 238 160 лв., 
в т.ч. разходи за персонал – 92 000 лв.
Чл. 2. Министърът на регионалното развитие 
и благоустройството да извърши съответните 
промени по бюджета на Министерството на 
регионалното развитие и благоустройството за 
2019 г. и да уведоми министъра на финансите.
Заключителни разпоредби
§ 1. Постановлението се приема на основание 
чл. 109, ал. 1 от Закона за публичните финанси.
§ 2. Изпълнението на постановлението се 
възлага на министъра на регионалното развитие 
и благоустройството.
§ 3. Постановлението влиза в сила от 11 де-
кември 2019 г.
За министър-председател: 
Томислав Дончев
Главен секретар на Министерския съвет:  
Веселин Даков
9549
ПОСТАНОВЛЕНИЕ № 336 
ОТ 13 ДЕКЕМВРИ 2019 Г.
за одобряване на допълнителни разходи по 
бюджета на Министерството на регионалното 
развитие и благоустройството за 2019 г. за 
изграждане на Автомагистрала „Хемус“
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи 
по бюджета на Министерството на регионал-
ното развитие и благоустройството за 2019 г. 
в размер 483 000 000 лв. за изграждане на 
Автомагистрала „Хемус“ от км 222+000 до км 
310+940, разделен на три участъка: Участък 7 
от км 222+000 (след пресичането на път I-5) 
до км 265+600 (след пътен възел „Ковачевско 
кале“, пресичане с път II-51 – по идеен проект); 
Участък 8 от км 265+500 (след пътен възел 
„Ковачевско Кале“, пресичане с път II-51 – по 
идеен проект) до км 299+000 (след пътен възел 
„Лозница“, пресичане с път II-49 – по идеен 
проект); Участък 9 от км 299+000 (след пътен 
възел „Лозница“, пресичане с път II-49 – по 
идеен проект) до км 310+940 (начало на учас-
тък в строителство), включително пътен възел 
„Буховци – Юг“ (при пресичането на път I-4 
с път III-5102).
(2) Средствата по ал. 1 да се осигурят за 
сметка на преструктуриране на разходи и/или 
трансфери по централния бюджет за 2019 г.
Чл. 2. (1) Със сумата по чл. 1, ал. 1 да се уве-
личат разходите по „Политика за поддържане, 
модернизация и изграждане на техническата 
инфраструктура, свързана с подобряване на 
транспортната достъпност и интегрираното 
управление на водните ресурси и геозащита“, 
бюджетна програма „Рехабилитация и изграж-
дане на пътна инфраструктура“, по бюджета на 
Министерството на регионалното развитие и 
благоустройството за 2019 г.
(2) Със сумата 1 380 000 000 лв. да се увели-
чи показателят по чл. 22, ал. 3, т. 1 от Закона 
за държавния бюджет на Република България 
за 2019 г. 
Чл. 3. Министърът на регионалното развитие 
и благоустройството да извърши съответните 
промени по бюджета на Министерството на 
регионалното развитие и благоустройството за 
2019 г. и да уведоми министъра на финансите.
Чл. 4. Икономията в показателя по чл. 2, 
ал. 2 не може да се използва за поемането на 
ангажименти за разходи за други цели.
Чл. 5. Сумата по чл. 1, ал. 1 се превежда 
от бюджета на Министерството на регионал-
ното развитие и благоустройството за 2019 г. 
по негова банкова сметка за чужди средства, 
открита в изпълнение на Постановление № 308 
на Министерския съвет от 2018 г. (ДВ, бр. 105 
от 2018 г.), за изплащане на задълженията по 
изграждане на посочените в чл. 1, ал. 1 учас-
тъци от Автомагистрала „Хемус“ и се отразява 
като разход за 2019 г. по съответната област на 
политика и бюджетна програма по чл. 2, ал. 1.